Nr. 658/146587\_POCU/24.11.2022

|  |  |
| --- | --- |
|  | **Aprobat,** |
|  | **SECRETAR DE STAT,** |
|  | **Bogdan CRISTESCU** |

Către

Casa Corpului Didactic................... partener …….. în proiectul POCU/904/6/25, cod SMIS 146587 - *Profesionalizarea carierei didactice-PROF*

În atenţia directorului CCD

Ref: A6.2. Elaborarea, acreditarea și implementarea programelor de formare la nivel național

Cu privire la organizarea și desfășurarea programelor pentru dezvoltare profesională continuă acreditate, *PROF III* - *Management educațional în context mentoral* și *PROF IV* - *Coaching în procesul de predare-învățare-evaluare în context blended-learning,* implementate în cadrul proiectului POCU/904/6/25, cod SMIS 146587 - *Profesionalizarea carierei didactice-PROF*,

vă comunicăm următoarele:

**I.** Având în vedere:

* *Contractul de finanțare* nr. 32811/31.03.2021, încheiat între *Ministerul Investițiilor și Proiectelor Europene* – Direcția Generală Programe Europene și Capital Uman și *Ministerul Educației*, pentru proiectul POCU/904/6/25, cod SMIS 146587 - *Profesionalizarea carierei didactice-PROF,*
* Adresa nr. 635/146587\_POCU/21.11.2022, transmisă inspectoratelor școlare județene/inspectoratului școlar al municipiului București, în atenția inspectorului școlar general și a directorului casei corpului didactic,

în condițiile în care, pentru anul școlar 2022-2023, ca indicator de grup țintă asumateste prevăzut un număr de aproximativ 25.000 de cadre didactice,

dată fiind calitatea casei corpului didactic pe care o conduceți de partener în cadrul proiectului și de furnizor al programelor *PROF III* și *PROF IV*,

în perioada 25.11.2022 - 20.12.2022, veți asigura:

* suportul metodologic și operațional pentru organizarea și desfășurarea programelor *PROF III* și *PROF IV*, potrivit arondării regionale precizate în *anexa nr. 1* la prezenta adresă;
* înscrierea cadrelor didactice la programele *PROF III* și *PROF IV*, conform calendarului prevăzut în *anexa nr. 2* la prezenta adresă, cu respectarea criteriilor și condițiilor precizate în *anexa nr. 3 (anexa nr. 3.a) și anexa nr. 3.b))* la prezenta adresă;
* organizarea activităților de formare, în condițiile prevăzute de prezenta adresă;
* completarea situațiilor centralizate la nivel regional, pentru județele arondate, conform modelelor prevăzute în *anexa nr. 4* (*anexa nr. 4.a)* și *anexa nr. 4.b*) și transmiterea acestora, potrivit

calendarului, la Ministerul Educației, pe adresa de e-mail [dfc\_implementare@formare.edu.ro](mailto:dfc_implementare@formare.edu.ro).

**II.** În cadrul *atelierelor de lucru* programate în perioada 12-16.12.2022, la nivelul fiecărui partener – casa corpului didactic, vor fi desfășurate, obligatoriu următoarele activități:

1. prezentarea conceptului de formare de tip *mentoral*, în context *peer-learning*, la nivelul comunității de învățare;
2. prezentarea cadrului normativ privind implementarea programelor pentru dezvoltare profesională continuă acreditate;
3. prezentarea strategiei de formare pentru programele *PROF III* și *PROF IV*, elaborată la nivelul proiectului;
4. elaborarea planului de operaționalizare a strategiei de formare pentru programele *PROF III* și *PROF IV*, particularizat pe componența grupului țintă;
5. constituirea echipelor de formatori și elaborarea propunerilor privind alocarea grupelor/formatori/echipă de formatori;
6. elaborarea calendarului activităților de formare;
7. diseminarea/promovarea exemplelor de bună practică privind programele de formare a personalului didactic în domeniul accesării fondurilor externe.

Pentru desfășurarea activităților în cadrul *atelierelor de lucru*, în condițiile precizate anterior, fiecare director al casei corpului didactic partenere în proiect, va colabora cu responsabilii desemnați din cadrul echipei P0 - Ministerul Educației, atât la elaborarea materialelor, cât și la proiectarea activităților.

**III.** Activitățile de formare vor fi planificate de către fiecare dintre cele 11 case ale corpului didactic partenere, în calitate de furnizori ai programelor *PROF III* și *PROF IV*, potrivit alocării regionale prevăzută în *anexa nr. 1* la prezenta adresă, astfel încât implementarea programelor *PROF III* și *PROF IV* în cadrul proiectului să se finalizeze până la data de 28 aprilie 2023, nu mai târziu de 31.08.2023.

Demararea activităților de formare va fi precedată de sesiuni de instruire a formatorilor implicați în activitățile de formare, care vor fi organizate și desfășurate în perioada 09.01.2023-13.01.2023.

Precizări privind organizarea și desfășurarea activităților de formare din cadrul programelor *PROF III* și *PROF IV* sunt cuprinse în *anexa nr. 5* la prezenta adresă.

**IV.** Înscrierea cadrelor didactice la unul dintre programele *PROF III* sau *PROF IV*, în calitate de formabili, se realizează la nivelul fiecărei unități de învățământ, prin *Comisia pentru mentorat didactic și formare în cariera didactică - CMDFCD,* cu aprobarea conducerii unității de învățământ, potrivit condițiilor precizate în *anexa nr. 3*la prezenta adresă:

* pentru programul *PROF III* - în *anexa nr. 3.a)*;
* pentru programul *PROF IV* – în *anexa nr. 3.b)*.

Situația privind înscrierea cadrelor didactice la nivelul unității de învățământ, se completează separat, pentru fiecare program, conform modelelor din *anexa nr. 4* la prezenta adresă:

* pentru programul *PROF III* - conform *anexei nr. 4.a)*;
* pentru programul *PROF IV* - conform *anexei nr. 4.b).*

și se transmite casei corpului didactic din județul de proveniență/din municipiul București.

**V.** Casele corpului didactic transmit casei corpului didactic parteneră în cadrul proiectului, potrivit arondărilor din *anexa nr. 1*, situația centralizată privind cadrele didactice înscrise la nivelul județului/la nivelul municipiului București, completată separat pentru fiecare program, conform modelelor din *anexa nr. 4* la prezenta adresă*,* cu respectarea calendarului precizat în *anexa nr. 2* la prezenta adresă.

**VI.** Casa corpului didactic parteneră în cadrul proiectului (P5-P15) integrează datele primite și elaborează situația centralizată, la nivel regional, privind înscrierea cadrelor didactice la programele *PROF III* și *PROF IV*.

**VII.** Casa Corpului Didactic Brăila (P5) - partener coordonator preuniversitar în cadrul proiectului - integrează datele primite și elaborează situația centralizată, la nivel național, privind înscrierea cadrelor didactice la programele *PROF III* și *PROF IV*.

În vederea asigurării transparenței și a egalității de șanse și de tratament în procesul înscrierii cadrelor didactice, în calitate de formabili, la programele de formare continuă acreditate *PROF III* sau *PROF IV*, casele corpului didactic diseminează informațiile cuprinse în prezenta adresă prin postarea pe site-urile proprii și asigură comunicarea cu unitățile/instituțiile de învățământ preuniversitar din județ.

Informațiile cuprinse în prezenta adresă sunt accesibile și pe site-ul proiectului, la adresa [*https://www.edu.ro/PROF*](https://www.edu.ro/PROF)*.*

Casele corpului didactic partenere în proiect pun în aplicare, cu celeritate, prevederile prezentei adrese.

Prezentul document cuprinde anexele 1 - 5.

Anca-Denisa PETRACHE,

Manager de proiect

|  |  |
| --- | --- |
| Elena DINU,  Expert asigurarea calității programelor  de formare continuă | Dorin ROȘCAN,  Expert coordonator monitorizare  implementare proiect |